It's Alive (film)
<s>It's Alive () je američki horor film snimljen 1974. godine u režiji Larryja Cohena.</s><s>Protagonisti, koje tumače John P. Ryan i Sharon Farrell, su supružnici za čiju se novorođenu bebu ispostavi da je krvoločno čudovište koje odmah pri porodu masakrira bolničko osoblje.</s><s>Radnja prikazuje nastavak njenog krvavog pohoda, ali i dileme između supružnika oko toga da li ga trebaju uništiti ili ga pokušati sačuvati.</s>

<s>It's Alive je Cohenu, dotada poznatom kao autoru blaxploitation filmova, predstavljao prvi izlet u žanr horora koji će mu obilježiti nastavak karijere.</s><s>Snimljen je s prilično niskim budžetom, iako je muziku napisao ugledni Bernard Herrmann, a masku i specijalne efekte izradio ugledni Rick Baker (mada će kasnije biti predmetom kritike zbog neuvjerljivosti).</s><s>It's Alive se također za žanr nekarakterističnom društvenom angažiranošću, odnosno zaplet je sugerirao da je beba postala čudovište zbog nedovoljno testiranih lijekova koje je pri trudnoći uzimala majka, odnosno, kao u stvarnom slučaju talidomida 1950-ih, beskrupuloznosti famaceutske industrije.</s><s>Film je ispočetka imao prilično ograničenu distribuciju, a ni kritike nisu bile pretjerano oduševljene, te su ga proglasile jeftinom eksploatacijskom kopijom Rosemaryne bebe i Frankensteina (naslov It's Alive je posuđen iz poznate replike potonjeg filma).</s><s>U kino-dvoranama se ponovno pojavio tri godine kasnije sa daleko intenzivnijom marketinškom kampanjom, te je postigao veliki uspjeh.</s><s>Sa vremenom je njegova reputacija, pogotovo među poklonicima žanra, počela rasti, te danas uživa svojevrsni kult status.</s>

<s>Cohen je, potaknut komercijalnim uspjehom, snimio još dva nastavka - It Lives Again 1978. i It's Alive III: Island of the Alive 1987. godine.</s><s>Godine 2009. je snimljen istoimeni remake od koga se Cohen javno ogradio.</s>

<s>Uloge
John P. Ryan ...</s><s>Frank Davis (kao John Ryan)
Sharon Farrell ...</s><s>Lenore Davis
James Dixon ...</s><s>Poručnik Perkins
William Wellman Jr. ...</s><s>Charley
Shamus Locke ...</s><s>Ljekar
Andrew Duggan ...</s><s>Profesor
Guy Stockwell ...</s><s>Bob Clayton
Daniel Holzman ...</s><s>Chris Davis
Michael Ansara ...</s><s>Kapetan
Robert Emhardt ...</s><s>Direktor</s>

<s>Izvori</s>

<s>Vanjske veze</s>

<s>Američki filmovi
Horor filmovi
Psihološki trileri</s>

